Publication: Magyar Közlöny
Issue: MK-2003-81 (Year: 2003, Number: 81)
Era: 1990-2004
Section: többször módosított 1995. évi XXXIX. törvény 7. § (4) bekezdése szerinti, és e törvény mellékletében meghatározott, tartós állami tulajdonban maradó társaságok (a továbbiakban: Célszervezetek) célszerinti mûködtetése.
Paragraph Index: 279

b) A Közalapítvány költségei a vállalkozási tevékenység közvetlen költségei, az alapítványi célú tevékenység közvetlen költségei, az alapítvány kezelõ szervének költségei (kiadásai) és az egyéb közvetett költségek. A költségeket a Közalapítvány vagyonának hozadéka terhére, ha ez nem lehetséges, a törzsvagyon feletti vagyon terhére kell elszámolni. Az elõzõekben megjelölt költségeket (kiadásokat) a felsorolt részletezésben elkülönítetten kell nyilvántartani. A Közalapítvány vagyona — törzsvagyon kivételével — teljes egészében felhasználható a közalapítványi célok elérésére. A Közalapítvány kezelõ szervének költsége és az egyéb közvetett költségek nem haladhatják meg az éves tervezett feladat- és költségterv kiadásainak 10%-os mértékét. Ez az összeg tartalmazza a Kuratórium és a Felügyelõ Bizottság tagjainak tiszteletdíját és költségtérítését is.

Source: https://magyarkozlony.hu/hivatalos-lapok/fa506e6f1ad30fd57c5eb836d1584fcb054c47a3/dokumentumok/0bbeaec27e184ec65a7aa68b88317009f7ad1aba/letoltes